### Beslutning

Tilbagesendes Magistratsafdelingen for Teknik og Miljø med bemærkning, at byrådet i sit møde den 24. februar 2021 har vedtaget Magistratens indstilling i overensstemmelse med erklæring fra Teknisk Udvalg af 10. februar 2021.

Socialistisk Folkepartis, Enhedslisten de Rød-Grønnes og Dansk Folkepartis byrådsgrupper og Nadia Dahl kunne ikke tiltræde indstillingen.

Med baggrund i budgetforlig 2016-2019 sælges ejendommene Lucas Kristiansen 1-39, 41-65, 67-77, 79-95, 8000 [adresse] for i alt 116 mio. kr. Nettoprovenuet fra salget tilgår anlægsreservekontoen vedr. salg af udlejningsejendomme.

### Resumé

Salget af ejendommene har baggrund i Budgetforlig 2016-2019 om salg af kommunalt ejede ejendomme med henblik på finansiering af [adresse] tilskudsdel til opførelse af almene boliger.

Efter offentligt udbud har Teknik og Miljø, på betingelse af Byrådets godkendelse, og med forbehold for lejernes eventuelle ønske om overtagelse af én eller flere af de fire ejendomme på andelsboligbasis, accepteret højeste tilbud fra 1927 Estate Development ApS (eller ordre) på i alt 116 mio. kr.

Teknik og Miljø indstiller således ejendommene solgt til tilbudsgiver til overtagelse til den første i en måned, der ligger minimum 14 dage efter lejernes frist for udnyttelse af forkøbsretten. Alternativt til lejerne i en eller flere af ejendommene, hvis disse måtte ønske at overtage en eller flere af ejendommene.

Salget af ejendommene indbringer et beregnet nettoprovenu på 88,3 mio. kr., der tilgår anlægsreservekontoen vedr. salg af udlejningsejendomme (svarende til nettosalgsprovenu fratrukket den kapitaliserede netto-mindreindtægt)

### Indstilling

Det indstilles:

At 1) salget af de fire ejendomme beliggende Lucas Kristiansen 1-39, 41-65, 67-77, 79-95 sælges samlet for 116,0 mio. kr. til 1927 Estate Development ApS (eller ordre) eller enkeltvis til enten Estate Development ApS (eller ordre) eller lejerne til hhv. 47,0 mio. kr., 32,0 mio. kr., 16,0 mio. kr. og 21,0 mio. kr.

At 2) der i 2021 på sektor 2.53, Ejendomme meddeles anlægsbevilling: Indtægt på 116,0 mio. kr. og udgift på 1,3 mio. kr. til salgsomkostninger.

At 3) der i 2021 og frem på sektor 2.51, Ejendomme, gives tillægsbevilling med rammekorrigerende effekt vedrørende afledt drift:

* Årlig nettomindreindtægt på 1,35 mio. kr. i 2021 og frem.

At 4) nettoprovenuet på 88,3 mio. kr. (nettosalgsprovenu fratrukket den kapitaliserede nettomindreindtægt) tilgår anlægsreservekontoen vedr. salg af udlejningsejendomme.

### Sagens forløb

21-01-2021 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 25-01-2021 Magistraten

Fremsendes til [adresse] med bemærkning, at Magistraten i mødet den 25. januar 2021 anbefaler, at byrådet tiltræder Magistratsafdelingen for Teknik og Miljøs indstilling af 13. januar 2021.

Odette Friis og Sys Christiansen tog forbehold.

Der blev stillet spørgsmål til beskyttelse af lejerne mm. Dette belyses inden byrådsbehandlingen, f.eks. ved at tilknytte materialet fra tidligere behandling til sagen. Endvidere tilknyttes notat om "Boliganalyse - kommunale udlejningsboliger" udsendt fra Borgmesterens Afdeling den 14. januar 2021 til sagen.

Rådmand Maya Jørgensen deltog ikke i sagens behandling.

 03-02-2021 Aarhus Byråd
Fremsendes til Teknisk Udvalg til behandling i henhold til beslutning i byrådets møde den 3. februar 2021.
 10-02-2021 Teknisk Udvalg

Benjamin Østergaard, Annemette Schmidt, Boris Steffensen og René Pedersen kunne tiltræde indstillingen i overensstemmelse med Magistratens anbefaling.

Silje Schultz og Dan Kristoffersen tog forbehold for drøftelse i gruppen.

Zacharias Mortensen kunne ikke tiltræde indstillingen med bemærkning om, at der er spørgsmål, som bør belyses yderligere, men der er ikke vilje i udvalget til at få disse spørgsmål besvaret.

Forvaltningen fremsender et kort notat om antallet af indflytninger på Lucas Kristiansen til udvalget.

 24-02-2021 Aarhus Byråd

Tilbagesendes Magistratsafdelingen for Teknik og Miljø med bemærkning, at byrådet i sit møde den 24. februar 2021 har vedtaget Magistratens indstilling i overensstemmelse med erklæring fra Teknisk Udvalg af 10. februar 2021.

Socialistisk Folkepartis, Enhedslisten de Rød-Grønnes og Dansk Folkepartis byrådsgrupper og Nadia Dahl kunne ikke tiltræde indstillingen.